JUMAL KÕNELEB
Tere ja rõõm kohtuda!
Kas pole tore teada,
et Jeesuses on meil täielik pääste ja lepitus?
Need sõnad võivad kõlada kummaliselt,
kui sa pole neid varem kuulnud.
Aga see tähendab seda,
et kui usud Jeesusesse, siis sul on igavene elu.
Me räägime täna Jumala sõjavarustusest.
Ei teagi, on see juba viies või kuues saade,
aga me räägime igatahes päästekiivrist.
Efeslaste 6. peatükis
soovitab Paulus meil panna selga kogu Jumala sõjavarustus.
Iga sõjavarustuse osa on tähtis.
Kui mõtled, millised need sõjavarustuse osad on,
siis vaata me eelmisi saateosasid ja jõuad meile veel järele.
Kuid täna me räägime päästekiivrist
ja mul on kaasas suguvõsa rüütel, kes sümboliseerib siin sõjavarsutust.
Ka tema peas on päästekiiver.
Rääkisime eelmine kord sellest,
et seda on nii tore teada, et oleme päästetud.
- Et me patud on andeks antud.
Patud on andeks antud ja nagu Roomlastele 8:1 öeldakse:
"Nii ei ole nüüd enam mingit hukkamõistu neile,
kes on Kristuses Jeesuses."
Ei ole vaja karta surma ega kohtumõistmist.
Me oleme vabad.
Kes on Jeesuses Kristuses, ei sure, vaid läheb otse Isa juurde.
Sellepärast Jeesus ütlebki: "Kes usub minusse, ei sure iial."
- Me ei sure kunagi, vaid läheme paremasse paika.
Seda on tore teada,
et oleme saanud patud andeks ja saanud ka igavese elu,
aga me räägime sel teemal edasi,
sest pääste tähendab midagi palju rohkemat.
See on miski, mis avaneb ja saab meile selgemaks tasapisi,
mida rohkem seda uurime
ja Piiblist loeme, mida pääste tähendab.
Uues Testamendis
kasutatakse pääste kohta sõna "soteria".
Ma ei oska seda hääldadagi.
Samuti kasutatakse sõna "sozo".
Soteeria kõlab kaunimini.
Ma ei oska sind hääldamises aidata.
"Soteria" tähendab: kaitset, vabastust ja tervenemist.
See on huvitav, et Piiblis on tervenemine ja pääste sama sõna.
Ihu ja vaimu lunastus kuuluvad samasse paketti.
"Sozo" tähendab: pääseda, vabaneda, pääseda turvalisse kohta.
Kui Jeesus tuli mu ellu, tõi see kaasa kaitstuse.
Koha, kus olla kaitstud ja tervenda.
Saada terviklikuks.
Saada terviklikuks, õitseda ja olla hästi toimetulev.
Kas sa mõtled sellega, et kui Piibel räägib päästest,
siis kõik need asjad kuuluvad selle juurde?
See sõna käib inimese kõigi vajaduste kohta.
Vabaneda, olla kaitstud, terveneda, olla terviklik,
olla edukas, saada hästi hakkama.
Pääste on seega miski, mis puudutab me elu terviklikult.
Nii võin uskuda, et mu patte lepitades ja mind päästes,
tahab Jeesus mind täielikult kõiges õnnistada.
Igas minu elu valdkonnas.
Minu ihu, hinge ja suhteid.
- Täielik evangeelium.
- Tõeliselt head uudised.
Tahame sellest rääkida, seetõttu,
et see sõna "sozo" tõesti tähendab seda kõike.
See ei ole juhus, et see tähendab ka neid asju,
vaid pääste sisaldabki kõike seda.
Kes ei tahaks lisaks päästetud saamisele
ka vabaneda, olla kaitstud, terveneda, saada terviklikuks ja tervikuks,
olla edukas ja õitseda ning saada hästi hakkama.
Roomlastele 8:32 ütleb Paulus sedasi:
"Tema, kes oma Poegagi ei säästnud, vaid loovutas tema meie kõikide eest,
kuidas ta ei peaks siis koos Pojaga meile kõike muud kinkima?"
Jumal ei mõelnud seda nii, et Ta saadab oma Poja -
Jeesus tuli ja suri meie eest,
et me omal ajal pääseksime taevasse
ja sellega asi piirdubki.
Ja et maa peal elades peaksime ise hakkama saada.
"Püüdke hakkama saada ja rügage seal maa peal
ja küll siis alles taevas on tore olla."
- Taevas on siis vabadus.
Võib-olla oled mõelnud, et see on nii, aga see pole.
Jumala plaan on palju parem.
Ta murdis patu võimuse ja ka surma võimuse.
Piibel ütleb Koloslastele 1:13,
et Tema on meid päästnud pimeduse meelevallast.
Ka siin on kasutatud seda sama sõna "sozo".
Ta on tahtnud murda ja murdnudki kogu pimeduse väe
ja asetanud meid oma armsa Poja kuningriiki
juba praegu.
Ta tahab, et võiksime juba praegu elada kogu Jumalariigi headuses.
Juba siin maa peal.
Keset selle maailma katsumusi ja keset me endi väljakutseid.
Jeesus elab meie sees ja avaldab mõju.
Ta elab ja teeb oma tööd meie sees.
Mind huvitab eriti see tervenemise osa selles.
Leidsin mitmeid kohti,
kus kasutatakse seda sama sõna "sozo" ehk pääsemine.
On väga huvitav, et Uust Testament kasutab seda ühte ja sama sõna
rääkides nii tervenemisest kui päästmisest.
Algkeeles ei ole kahte erinevat sõna, vaid kautatakse ühte ja sama sõna.
Seda sama sõna "sozo".
Matteuse 9:21 räägib naisest, kes oli olnud kaua aega veritõbes.
Kui Jeesus läks sinna linna, kus see naine elas...
Naine oli kuulnud Jeesusest
ja sellest, et need kes Teda puudutavad
ja Temaga kohtuvad,
saavad terveks puudutuse peale.
Mõned tema tuttavad olid ilmselt saanud terveks.
Ta oli sellest kuulnud ja temas süttis usk.
Nii ütles ta endamisi:
Kui ma vaid saaksin puudutada Tema kuuepalistut,
siis ma pääseksin/saaksin terveks!"
Siin on kasutatud sõna "sozo".
Ja järgmises salmis Jeesus pöördub, näeb teda ja ütleb:
Tütar, ole julge,
sinu usk on su päästnud!” (Sinu usk on teinud sind terveks.)
Ja naine sai terveks selsamal hetkel."
See "sozo" sünnib, kui Jeesus astub pildile.
Päästekiiver ehk pääsemine paneb sündima mõne "sozo".
See tähendab lihtsustatult seda, et Jumala elu tuleb meie sisse
ja Jumala ligiolus - Tema elus, ei ole pimedust.
Kui võtad Jeesuse vastu, siis sa võtadki päriselt Jeesuse vastu
ja Ta tuleb päriselt su sisse elama.
Temas ei ole haiguseid, midagi halba ega masendavat.
Temas on alati usk ja kõik hea.
Selle Ta toob su ellu ja see kuulub nüüd sulle ja mulle.
Kes siis ei tahaks tervenemist, rahu, rõõmu, vabadust ja õnnistust?
Kõik inimesed soovivad seda.
Tervenemist, rõõmu, rahu, vabadust ja õnnistust.
Kõik see kuulub selle sama "sozo" sõna sisse.
Jeesus on teinud nii, et sa saaksid endale selle kõik.
Võin lugeda mõne kirjakoha,
mis tõestavad seda, et need kõik kuuluvad sellesse.
Võtame esmalt tervenemise, mida sinagi just mainisid.
Me mõtleme sageli: "Jah, ma sain usklikuks ja päästetud,
aga tervenemise ja rahu osas pean justkui midagi ise tegema,
et see välja teenida.
Pean eriliselt palju pingutama."
Tõde aga on see, et see kõik kuulub sellesse.
"Sozo" on juba juhtunud ja tulnud mu ellu,
kui võtsin Ta vastu.
See on lunastuse osa.
Alustame tervenemisest.
Jesaja 53:5: "Ent teda haavati meie üleastumiste pärast,
löödi meie süütegude tõttu.
Karistus oli tema (Jeesuse) peal, et meil oleks rahu,
ja tema vermete läbi on meile tervis tulnud."
See räägib sellest, et ristil, kui Jeesus suri,
ei kantud Tema haavade läbi ära üksnes me patte,
vaid Tema vermete läbi on meile tervis tulnud.
- Sel samal hetkel.
See kuulub pääste juurde.
Tervenemine kuulub pääste juurde.
Mitmed on seda uudist kuuldes, et tervenemine kuulub pääste juurde,
samal hetkel ka tervenenud.
Nii tahan kuulutada sulle just praegu seda kirjakohta, mida loeme,
et Tema vermete läbi on sulle tervis tulnud.
Ma kuulutan sulle: "Ole terve Jeesuse nimel!"
Tervis ja tervenemine on juba sinu omad ja kuuluvad sulle.
Järgmiseks rahu.
Roomlastele 5:1.
Kas ma võin veel lugeda?
Kui Jesaja 53. peatükk prohveteerib Jeesusest,
siis prohvet Jesaja näeb Jeesuse tulemist.
Ta nägi Tema aega, ristisurma ja selle tähendust
ning Jesaja ütleb sedasi: "Ent tõeliselt..."
Päriselt. Tõesti. See on päriselt tõsi.
"...võttis ta enese peale meie haigused
ja kandis meie valusid.
Meie aga pidasime teda vigaseks, Jumalast nuhelduks ja vaevatuks.
Ent teda haavati meie üleastumiste pärast,
löödi meie süütegude tõttu.
Karistus oli tema peal, et meil oleks rahu."
Siin, Vanas Testamendis, kasutatakse sõna "shalom",
millesse kuuluvad samuti kõik need samad asjad:
rahu, õitseng, heaolu, terviklikkus, õnnistus, vabadus.
Karistus oli tema peal, et meil oleks "shalom",
et meil oleks terviklik lunastus.
Jeesuse terviklik mõju minu elus.
"...ja tema vermete läbi on meile tervis tulnud."
Tema haavade kaudu.
See on midagi sellist,
mis tuleb "selga panna" nagu Efeslaste kiri ütleb.
See päästekiiver tuleb pähe panna.
Pean tõdema, et ma ei tervenenud, kui lugesin seda vaid ühe korra.
Olen seda tõesti "selga pannud"
ja pressinud seda kiivrit pähe ikka ja jälle.
Vahel muudkui korrutades:
"Tema haavade kaudu, Tema haavade kaudu!
See on tõde, see on tõde!
Näita seda mulle! Ava see kirjakoht! Anna mulle selle kohta ilmutust.
Ava, mida see tähendab, et ma olen Tema haavade kaudu terve!"
Kordan seda ega anna alla,
kuni see kiiver on mulle pea külge kasvanud
ja siis tuleb tavaliselt ka see tervenemine.
Ikka samal kombel - kiivrit pähe pannes.
Kasvõi vägisi.
- Kuigi see on mul juba olemas, ei mõista ma seda alati.
Mul ju on see pääste juba, aga ma lihtsalt ei mõista seda.
Võib tunduda kummaliselt,
kuidas need asjad kõik kokku kuuluvad?
Aga see on tõsi, sest nagu ütlesin - Krsituses on need kõik olemas.
Ja kui Ta saab seda usu kaudu su sees kinnitada,
siis see saab ka nähtavaks.
See oli siis tervenemine.
Järgmiseks rahu ja rõõm.
Roomlastele 14:17:
"Jumala riik ei ole ju söömine ega joomine,
vaid õigus ja rahu ja rõõm Pühas Vaimus."
Lugesime äsja, et pääste tähendab seda,
et Ta on toonud meid
pimeduse meelevallast oma armsa Poja kuningriiki,
mis selle kirjakoha alusel on täis rahu ja rõõmu.
- Mis on sisemiselt minu sees.
See on sisemiselt meie sees.
Seegi kuulub pääste juurde nii sinu kui minu jaoks.
Roomlastele 5:1:
"Et me nüüd oleme saanud õigeks usust..."
See tähendab ristitöö kaudu.
"...siis on meil rahu Jumalaga.
Ka see rahu kuulub sulle ja mulle,
Mistõttu võime keset seda möllavat maailma
olla rahus,
sest meil on rahu Jumalaga.
Viimaseks aga vabadus.
Mina küll naudin seda, et ma võin olla vaba.
Galaatlastele 5:1:
"Vabaduseks on Kristus meid vabastanud."
Jeesus soovib kõigist enam, et sina ja mina oleksime vabad.
See kirjakoht jätkub veel: "Püsige siis selles
ja ärge laske endid jälle panna orjaikkesse!"
Jumal ei taha, et miski meid orjastaks.
Ei patt, ei mingi häbi- ega süütunne ega miski muu.
See on nüüd mõne lausega öeldud.
Ja siis on veel õnnistus.
Loen ma selle kohta ka veel? - Loe muidugi.
Märkasime, et vabadus, rahu, rõõm ja tervis kuuluvad selle pääste juurde.
Loen veel Galaatlastele 3:13-14:
"Ent Kristus on meid Seaduse needusest lahti ostnud,
kui ta sai needuseks meie eest - sest on kirjutatud:
Neetud on igaüks, kes puu küljes ripub," -
selleks, et Aabrahami õnnistus
saaks paganatele osaks Kristuses Jeesuses
ja et me tõotatud Vaimu saaksime usu kaudu."
Ka Jumala õnnistus on meie elude kohal "sozo" tõttu.
- Jeesuse tõttu.
Jumala imeline õnnistus sinu ja minu elu kohal
kuulub samuti pääste juurde.
Üksnes Jeesuse tõttu.
Kogu see imeliselt õnnistatud hea elu,
tervenemine, rahu, rõõm ja vabadus -
see õnnistus kuulub sulle ja mulle.
See ongi see päästekiiver
ja me peame seda meeles pidama.
Nagu Joy ütles - peame selle kasvõi vägisi pähe panema.
"Olgu, mul on raskusi, aga mul on ikkagi rahu Jeesuses.
Võin siiski rõõmustada, sest Jeesus on mu Issand."
Kui Jeesus tuli mu ellu,
siis kõik, mis Temas on, tuli Temaga.
- Aamen. Just nii see on.
Pool Temast ei jäänud kuhugile taevasse.
Kui Ta tuli oma Vaimu kaudu mu ellu, siis Ta tuli tervenisti. Tervikuna.
Kõik, mis Temas on ja mida Ta oskab -
ja me teame, et Ta oskab tervendada.
Seda me teame.
Kõik see, mida Ta omab ja esindab, kõik see, mida Tema võib teha...
Mõistan, et on veel valdkondi, milles ma pole mõistnud kogu "sozo"t
ja ma võiksin seda edasi uurida. - Mina samuti.
Kuid Ta tuli tervikuna.
Kogu Tema kuningriik tuli.
Koos Temaga tuli kõik see, mille kohta võiks öelda: tõotatud maa.
2. Korintlastele 1:20:
"Sest Jumala tõotused, millised iganes need olid..."
Neid tõotusi on Piiblis palju.
"...on Kristuses jah”."
Kõik tõotused on Temas "jah".
"Seepärast tulgu ka meie suust tema läbi aamen” Jumalale kiituseks."
Aamen tähendab: "Saagu nii!"
"Jeesuses on kõik Jumala lubadused "jah" ja "aamen"."
Võib-olla see tundub sulle mõistetamatu,
kui sul on probleeme tervisega, rahaasjades või suhetes
või millega iganes sul parasjagu probleeme on.
Me ei taha, et hakkaksid muretsema, kuidas seda kõike nüüd vastu võtta.
Asi pole selles, et sina pead kuidagi selle nimel pingutama.
Aga sellest rääkimine tekitab minus küll usku
ja nagu Joy ütles - kõik need asjad on Jeesuses
ja selle pärast see annabki sulle ja mulle lootust.
Olgu meil mis iganes katsumused - Jumal on ikkagi suurem.
Olgu kuitahes raske - Tema on ikkagi vägevam.
Tema, kes elab meie sees, on suurem sellest, mis on maailmas.
Suurem kõigest, mis iganes maailmas on.
Seetõttu tahamegi sellest rääkida, sest usk tuleb kuuldust.
Kui me räägime sellest ja usk sünnib,
siis me leiame lootust ja hakkame uskuma,
et see, kes on minus, on suurem kui see olukord.
Olukord võib ja saab muutuda, sest ma usun Temasse.
Sellepärast me räägimegi sellest, olgu olukorrad, millised tahes.
Sest me teame, et Tema on suurem.
Kui me läheme hommikuti kooli, siis me paneme sõjavarustuse selga.
Me teeme seda igal päeval ja paneme kogu varustuse selga.
Me ütleme: "Aitäh, Issand, päästekiivri eest!
Aitäh, et olen päästetud pattudest.
Aitäh, et mu vaim, hing ja ihu on päästetud.
Et ka minu rahakott on päästetud." - Isegi rahakott.
Ma tuletan endale meelde, et ma olen päästetud.
Aamen.
Ole õnnistatud ja tea, et kõik see kuulub ka sulle. Aamen.
Palvetame koos sinuga
Kui me hakkame nüüd palvetama...
Üks asi, mida ma erinevate katsumuste korral teen,
on see, et kui mul on probleeme tervisega, rahaasjadega
või mõnes muus valdkonnas
ja ma olen kaua aega palvetanud ning mõtisklenud Jumala Sõna üle,
aga ma pole siiski edasi pääsenud,
siis ma palun Issandat.
Ma palun Issandalt kogu südamest abi,
et Ta näitaks mulle ja õpetaks mind,
juhatades mind selleni, milles viga parajasti on.
"Ava see mulle ja juhenda mind, et ma pääseksin edasi."
Olen märganud, et see on väga tõhus palve,
sest pärast selle palvetamist hakkan ma ootama,
et Issand hakkaks saatma mulle erinevatel viisidel märguandeid,
kuidas pääseksin edasi.
Ja Ta hakkabki seda tegema. Erineval moel.
Olgu Piibli kaudu, jutluste kaudu koguduses käies
või internetist jutlusi kuulates tuleb esile just mulle sobiv.
Kui ma märkan, et see on nõuanne mulle,
siis ma haaran sellest kohe kinni ja hakkan tegutsema selle järgi.
Olen teinud seda tervise vallas, kui olen takerdunud ega pääse edasi.
Palvetagem siis, et Issand ise hakkaks tegema oma tööd Karjasena
ja juhataks meid üha enam sellesse terviklikku "sozo" ellu.
Hästi. Võtame aluseks kirjakoha Jakoobuse kirjast:
"Kui kellelgi teist jääb vajaka tarkust, siis ta palugu Jumalalt,
kes kõigile annab heldelt ega tee etteheiteid, ja talle antakse."
Aitäh, Issand, et Sa õpetad meile selle võimsa pääste kohta
ja seda, kui imelised on Sinu tõotused.
Kui imelised on need asjad, mis kuuluvad pääste juurde.
Sa tead, et meil on vaja vallutada see tõotatud maa.
Me palume üheskoos, tulles Sinu palge ette.
Sa tead täpselt, milles meil on katsumusi.
Me palume Jeesuse nimel, et juhendaksid meid edasi.
Issand, hakka mind õpetama.
Õpeta, kuidas ma pääseksin selles valdkonnas edasi.
Me oleme nüüd sinuga ühel meelel selles osas,
et kui me saame sõnumi või mõni idee tundub olevat hea,
siis me haarame sellest kinni ja hakkame selle järgi tegutsema.
Sel viisil pääseme elus edasi. - Aamen.
Aitäh, Issand, et annad meile kõigile tarkust
ja me pääseme edasi.
Aamen.
Tahan veel öelda ka seda, et me paneme nüüd päästekiivri pähe.
Paneme selle pähe ja peame meeles, et me oleme päästetud.
Meil on vaimus igavene elu, meie hinge sees on rahu
ja meie ihu on pääste läbi lunastatud.
Ma kuulutan oma ihule, et see on päästetud.
Tema haavade kaudu sa oled saanud terveks.
Ja ka meie rahaasjades tahab Issand viia meid edasi.
Aitäh, Issand, et Sinu õnnistus on meie elus.
Jeesuse nimel, aamen.
See kõik kuulub meile.
Kui soovid rohkem teada meie töö kohta,
külasta meie kodulehekülge, mida näed ekraanil.
Meil on imeline kristlik kool ja lasteaed.
Koolis on veel mõni vaba õppekoht, aga lasteaias enam vabu kohti ei ole.
Kodulehe kaudu võib tellida ka meie infolehte
ja minu kirjutatud raamatuid.
Joy rääkis märguannetest ja ka need raamatud aitavad sind
Jumalaga lähedase suhte leidmisel ja Tema hääle kuulama õppimisel,
et õpiksid tundma Teda
ja nägema iseennast, nagu Jumal sind näeb.
See on väga tähtis.
Saad usus tugevamaks ning leiad abi majandusvaldkonnas.
- Päris hea! See on "sozo"!
Sozo. Aamen.
Ole õnnistatud Jeesuse nimel.
Jeesus andis meile käsu minna kõike maailma.
Selle pärast on TV7 olulise tähtsusega,
sest me peame kasutama kõiki kanaleid ja võimalusi,
et evangeeliumi edasi viia.
Löö sinagi kaasa!
Helistades 900 1770, annetad 10 eurot.
Võid kasutada ka kontonumbreid, mille leiad peagi ekraanilt
või külasta TV7 kodulehekülge www.tv7.ee
Kasuta oma raha selleks, et evangeelium võiks levida
ja jõuaks kõikjale maailmas.
Ole õnnistatud!
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7